ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

privind aprobarea documentației tehnico-economice

(faza S.F.) și a indicatorilor tehnico-economici pentru obiectivul de investiții

1. “Construire bloc de locuințe pentru tineri în Municipiul Câmpulung Moldovenesc, județul Suceava” finanțat prin Planul Național de Redresare și Reziliență în cadrul apelului de proiecte PNRR/2022/C10/I.2, Runda 1, Componenta 10 – Fondul Local, I.2 - Construirea de locuințe nZEB plus pentru tineri/locuințe de serviciu pentru specialiști din sănătate și învățământ

**INIŢIATOR PROIECT DE HOTÃRÂRE:** Primar

1. Direcţia tehnică şi urbanism din cadrul Primăriei municipiului Câmpulung Moldovenesc, referitor la proiectul de hotărâre, dăm următoarele referințe:
2. Urmare semnării contractului de finanțare nr. 137.344 din 06.12.2022 cu Ministerul Dezvoltării, Lucrărilor Publice și Administrației în cadrul P.N.R.R. au fost derulate activitățile necesare realizării proiectului „Construire bloc de locuințe pentru tineri în Municipiul Câmpulung Moldovenesc, județul Suceava”.
3. Conform condițiilor Programului, au fost elaborate studiile, au fost obținute avize/acorduri și este necesară aprobarea S.F.-ului și a indicatorilor tehnico-economici ai proiectului.
4. Investiția propusă contribuie la realizarea obiectivului general al Planului Național de Redresare și Reziliență - Pilonul IV- Coeziune socială și teritorială prin sprijinirea consolidării coeziunii, ținând seama de disparitățile locale regionale și naționale, inclusiv de decalajale rurale/urbane, de atenuarea disparităților teritoriale, de promovarea unei dezvoltări regionale echilibrate, încurajând incluziunea și integrarea grupurilor defavorizate, în conformitate cu principiile Pilonului european al drepturilor sociale.

Prin Studiul de Fezabilitate se propun următoarele:

* Edificarea unui bloc de locuințe, cu regimul de înălțime P+3E, cu 12 apartamente, având suprastructura formată din cadre spațiale ortogonale, cu stâlpi, grinzi și planșee din beton armat turnat monolit, iar acoperișul tip terasă necirculabilă; apartmentele vor fi realizate câte 3 pe nivel astfel:
* La parter: 1 apartament cu 1 cameră și 2 apartamente cu 2 camere;
* La etajul 1: 1 apartament cu 1 cameră, 1 apartament cu 2 camere, 1 apartament cu 3 camere;
* La etajul 2: 1 apartament cu 1 cameră, 1 apartament cu 2 camere, 1 apartament cu 3 camere;
* La etajul 3: 1 apartament cu 1 cameră, 1 apartament cu 2 camere, 1 apartament cu 3 camere;
* Instalarea unui sistem de producere a energiei din surse regenerabile, cu pompe de căldură și cu panouri fotovoltaice;
* Amenajarea unei platforme carosabile alcătuită din alei pietonale, alee carosabilă și parcare;
* Lucrări de amenajări exterioare.

Având în vedere soluțiile tehnice propuse prin studiul de fezabilitate, respectiv izolarea anvelopei cu vată minerală bazaltică de 20 cm la pereți, polistiren extrudat de 15 cm la placa de pe sol, polistiren expandat de înaltă densitate, de minim 30 cm grosime la placa de peste ultimul nivel, eliminarea punților termice, folosirea de tâmplărie exterioară cu coeficient de transfer termic redus, precum și folosirea surselor regenerabile de energie, respectiv panouri solare fotovoltaice pentru energie electrică și pompe de căldură pentru energie termică, se poate considera că s-a proiectat o clădire cu consum de energie cu cel puțin 20% mai mic decât cerința pentru clădirile al căror consum de energie este aproape egal cu zero (nZEB).

Valoarea totală a proiectului “Construire bloc de locuințe pentru tineri în Municipiul Câmpulung Moldovenesc, județul Suceava”, în sumă 5.488.507,69 lei inclusiv T.V.A., din care lucrări efective de construcții (C+M) în valoare de 3.923.928,63 lei inclusiv T.V.A.

Contribuția Municipiului Câmpulung Moldovenesc, în cuantum de 1.093.353,36 lei inclusiv T.V.A. din care C+M 532.593,92 lei inclusiv T.V.A., reprezentând cheltuielile neeligibile ale proiectului „Construire bloc de locuințe pentru tineri în Municipiul Câmpulung Moldovenesc, județul Suceava”*.*

Având în vedere

* prevederile contractului de finanțare 137.344 din 06.12.2022 pentru implementarea proiectului „Construire bloc de locuințe pentru tineri în Municipiul Câmpulung Moldovenesc, județul Suceava”,
* prevederile Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență (PNRR), Componenta 10 - Fondul Local, I.2 Construirea de locuințe nZEB plus pentru tineri/locuințe de serviciu pentru specialiști din sănătate și învățământ
* necesitate derularii etapelor proiectului in regim de urgenta pentru incadrarea in termenele stabilite
* termenul limită de depunere a documentațiilor tehnico-economice și a hotărârii de aprobare,

proiectul de hotărâre este oportun, legal și necesar si intruneste conditiile dezbaterii in sedinta consiliului, in sedinta extraordinara/de indata.

Argumentele aduse de inițiator sunt reale și pertinente.

|  |  |
| --- | --- |
| **Direcția tehnică și urbanism**  **Director executiv adjunct,**  Istrate Luminiţa | **Serviciul investiții, tehnic, administrativ,**  **Șef serviciu**  Erhan Andrei |